Ek dink alles wat almal nog oor die Afrikaanse Wikipedia gesê het, kom neer op gehalte bo getalle. Wikipedia bied 'n platform aan mense om kreatief mee te werk aan 'n ensiklopedie deur mense, oor mense (en visse, voëls, diere, berge, mere ens.), vir mense. As vertaalmasjiene (VM'S) in so 'n mate verfyn word dat hulle na aan volmaak is, skakel dit amper geheel en al die rol van menslike bydraers uit (buiten hier en daar regstellings), en sal al die tale wat Wiki's en VM's het, oombliklik 1,7 miljoen artikels kan hê (na die Engelse Wiki).